Pot beneficia de tratamente şi servicii medicale compensate şi gratuite toate persoanele care sunt asigurate la Casa Naţională de Asigurări de Sănătate (CNAS) şi sunt înscrise pe listele unui medic de familie prezentând un bilet de trimitere cu ocazia vizitei la cabinet.
Calitatea de asigurat poate fi verificată accesând serviciul online disponibil pe pagina Casei Naţionale de Asigurări de Sănătate.
Conform prevederilor CNAS, persoanele cu vârsta peste 18 ani pot beneficia de servicii medicale gratuite sau compensate doar în baza cardului naţional de asigurări de sănătate. Pacienţii care refuza cardul sau nu îl pot prezenta din diverse motive, beneficiază de servicii medicale compensate dacă prezintă o adeverinţă eliberata de CNAS, valabilă timp de 3 luni.